b'\n_START_ARTICLE_\nKulturna dedi\xc5\xa1\xc4\x8dina\n_START_PARAGRAPH_\nKulturna dedi\xc5\xa1\xc4\x8dina so dobrine podedovane iz preteklosti, ki jih skupnost opredeli kot odsev in izraz svojih vrednot, identitet, verskih in drugih prepri\xc4\x8danj, znanj in tradicij. Unescova Konvencija o varstvu svetovne in naravne dedi\xc5\xa1\xc4\x8dine razvr\xc5\xa1\xc4\x8da kulturno dedi\xc5\xa1\xc4\x8dino v tri skupine in sicer spomenike (arhitekturna, kiparska in slikarska dela, predmete arheolo\xc5\xa1ke narave, napise, jame in votline ter druge pojave, ki imajo izjemno univerzalno vrednost na podlagi zgodovinskih, umetni\xc5\xa1kih ali znanstvenih vrednot), skupine stavb in krajino._NEWLINE_Kulturno dedi\xc5\xa1\xc4\x8dino je treba razlikovati od \xc5\xa1ir\xc5\xa1ega pojma kulturna dobrina. Kulturna dobrina lahko vklju\xc4\x8duje sodobna umetni\xc5\xa1ka dela in druge nematerialne dobrine kot so sodobne slike in skulpture, ki jih je zaradi njihove vrednosti potrebno za\xc5\xa1\xc4\x8dititi.'